CELEX: 32014D0008
Language: bg
Date: 2013-10-10 00:00:00
Title: 2014/8/ЕС: Решение за изпълнение на Комисията от 10 октомври 2013 година за изменение на Решение 2010/372/ЕС относно употребата като производствени агенти на контролирани вещества съгласно условията на член 8, параграф 4 от Регламент (ЕО) № 1005/2009 на Европейския парламент и на Съвета (нотифицирано под номер C(2013) 6517)

11.1.2014   
            
            
               BG
            
            
               Официален вестник на Европейския съюз
            
            
               L 8/27
            
         РЕШЕНИЕ ЗА ИЗПЪЛНЕНИЕ НА КОМИСИЯТА
   от 10 октомври 2013 година
   за изменение на Решение 2010/372/ЕС относно употребата като производствени агенти на контролирани вещества съгласно условията на член 8, параграф 4 от Регламент (ЕО) № 1005/2009 на Европейския парламент и на Съвета
   (нотифицирано под номер C(2013) 6517)
   (само текстовете на италиански, немски, нидерландски, полски, португалски и френски език са автентични)
   (2014/8/ЕС)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1005/2009 на Европейския парламент и на Съвета от 16 септември 2009 г. относно вещества, които нарушават озоновия слой (1), и по-специално член 8, параграф 4 от него,
   като има предвид, че:
   
               (1)
            
            
               С оглед на отговорностите на Европейския съюз съгласно Решение Х/14 и последващите решения на страните по Монреалския протокол относно вещества, които нарушават озоновия слой, член 8, параграф 4 от Регламент (ЕО) № 1005/2009 ограничава употребата в качеството им на производствени агенти на контролирани вещества до 1 083 метрични тона годишно и ограничава емисиите от употреба на производствени агенти до 17 тона годишно.
            
         
               (2)
            
            
               С Решение 2010/372/ЕС на Комисията (2) се създава списък на предприятията, в които се разрешава употребата като производствени агенти на контролирани вещества, като за всяко предприятие се определят максималните количества, които могат да бъдат използвани като технологични добавки и отделяни във вид на емисии.
            
         
               (3)
            
            
               От 2010 г. насам две предприятия (Anwil SA и CUF Químicos Industriais SA) са прекратили използването на контролирани вещества като производствени агенти. Друго предприятие (Arkema France SA) информира френските компетентни органи, че са налице значителни и явни грешки в данните за емисиите, които е докладвало на Комисията за 2007 г., 2008 г., 2009 г., 2010 г. и 2011 г., като в резултат неговите годишни емисии са били значително подценени. Тези данни бяха използвани от Комисията като основа за изчисляване на пределно допустимите стойности, определени в приложението към Решение 2010/372/ЕС, в което се изброяват предприятията и максималните разрешени годишни количества на емисиите от всяко от тях. Френските компетентни органи провериха това твърдение и установиха, че в докладваните данни действително съществуват такива явни грешки. Тези грешки в докладваните данни изглежда са непреднамерени и са довели до определянето на пределно допустима стойност за предприятието, която е значително по-ниска от стойността, която щеше да бъде определена, ако годишните емисии бяха докладвани правилно. Пределно допустимата стойност за предприятието, определена в приложението към Решение 2010/372/ЕС, следователно не отразява правилно неговите годишни емисии и следва да бъде коригирана.
            
         
               (4)
            
            
               Поради това приложението към Решение 2010/372/ЕС следва да бъде изменено.
            
         
               (5)
            
            
               Следва също да се поясни, че прехвърлянията на квоти за технологични добавки между различните вещества и употреби също са възможни в рамките на едно и също предприятие.
            
         
               (6)
            
            
               Поради това Решение 2010/372/ЕС следва да бъде съответно изменено.
            
         
               (7)
            
            
               Действието на Решение 2010/372/ЕС не е ограничено във времето и може да бъде целесъобразно то да се преразгледа, и по-специално приложението му, в светлината на техническия напредък.
            
         
               (8)
            
            
               Мерките, предвидени в настоящото решение, са в съответствие със становището на комитета, създаден съгласно член 25, параграф 1 от Регламент (ЕО) № 1005/2009,
            
         ПРИЕ НАСТОЯЩОТО РЕШЕНИЕ:
   Член 1
   Решение 2010/372/ЕС се изменя, както следва:
   
               1.
            
            
               В член 3 първото изречение се заменя със следния текст:
               „Дадено предприятие може да прехвърли напълно или частично своята квота, разпределена за съществуваща инсталация, която фигурира в приложението, независимо от веществото или употребата, за която е било разпределено количеството, на друго посочено в приложението предприятие или в рамките на същото предприятие за друго вещество или употреба, изброени в приложението за посоченото предприятие.“
            
         
               2.
            
            
               Приложението към Решение 2010/372/ЕС се заменя с приложението към настоящото решение.
            
         Член 2
   Адресати на настоящото решение са следните предприятия:
   
               
                           Anwil SA
                        
                     
                           Ul. Torunska 222
                        
                     
                           87-805 Wloclawek
                        
                     
                           POLAND
                        
                     
            
               
                           Arkema France SA
                        
                     
                           420 rue d’Estienne D’Orves
                        
                     
                           92705 Colombes Cedex
                        
                     
                           FRANCE
                        
                     
         
               
                           Bayer Material Science AG
                        
                     
                           CAS-PR-CKD, Gebäude B669
                        
                     
                           41538 Dormhagen
                        
                     
                           GERMANY
                        
                     
            
               
                           CUF Químicos Industriais SA
                        
                     
                           Quinta da Indústria Beduído
                        
                     
                           3860-680 Estarreja
                        
                     
                           PORTUGAL
                        
                     
         
               
                           Potasse et Produits Chimiques SA
                        
                     
                           95 rue du General de Gaulle
                        
                     
                           68802 Thann Cedex
                        
                     
                           FRANCE
                        
                     
            
               
                           Vencorex France
                        
                     
                           Etablissement du Pont-de-Claix
                        
                     
                           Plate-forme chimique
                        
                     
                           Rue Lavoisier
                        
                     
                           BP16
                        
                     
                           38801 Le Pont-de-Claix Cedex
                        
                     
                           FRANCE
                        
                     
         
               
                           Solvay Specialty Polymers Italy SpA
                        
                     
                           Viale Lombardia 20
                        
                     
                           20021 Bollate (MI)
                        
                     
                           ITALY
                        
                     
            
               
                           Teijin Aramid BV
                        
                     
                           Oosterhorn 6
                        
                     
                           9930 AD Delfzijl
                        
                     
                           NETHERLANDS
                        
                     
         
      Съставено в Брюксел на 10 октомври 2013 година.
      
         
            За Комисията
         
         Connie HEDEGAARD
         
            Член на Комисията
         
      
   
   
      (1)  ОВ L 286, 31.10.2009 г., стр. 1.
   
      (2)  ОВ L 169, 3.7.2010 г., стр. 17.
   
      ПРИЛОЖЕНИЕ
      (Това приложение не е публикувано, тъй като съдържа поверителна търговска информация.)